CELEX: 31984R1209
Language: el
Date: 1984-04-27 00:00:00
Title: Κανονισμός (ΕΟΚ) αριθ. 1209/84 του Συμβουλίου της 27ης Απριλίου 1984 για τον καθορισμό, για την περίοδο εμπορίας 1984/85, των τιμών προσανατολισμού στον τομέα του οίνου

Avis juridique important

|

31984R1209

Κανονισμός (ΕΟΚ) αριθ. 1209/84 του Συμβουλίου της 27ης Απριλίου 1984 για τον καθορισμό, για την περίοδο εμπορίας 1984/85, των τιμών προσανατολισμού στον τομέα του οίνου  

Επίσημη Εφημερίδα αριθ. L 115 της 01/05/1984 σ. 0082 - 0082

***** ΚΑΝΟΝΙΣΜΟΣ (ΕΟΚ) αριθ. 1209/84 ΤΟΥ ΣΥΜΒΟΥΛΙΟΥ  της 27ης Απριλίου 1984  για τον καθορισμό, για την περίοδο εμπορίας 1984/85, των τιμών προσανατολισμού στον τομέα του οίνου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1208/84 (2), και ιδίως το άρθρο 2,  την πρόταση της Επιτροπής (3),  τη γνώμη του Ευρωπαϊκού Κοινοβουλίου (4),  τη γνώμη της Οικονομικής και Κοινωνικής Επιτροπής (5),  Εκτιμώντας:  ότι, κατά τον καθορισμό των τιμών προσανατολισμού των διαφόρων τύπων επιτραπέζιου οίνου, πρέπει να λαμβάνονται υπόψη τόσο οι στόχοι της κοινής γεωργικής πολιτικής όσο και η συμβολή της Κοινότητας στην αρμονική ανάπτυξη του διεθνούς εμπορίου· ότι η κοινή γεωργική πολιτική έχει ιδίως ως στόχο να εξασφαλίζει στο γεωργικό πληθυσμό δίκαιο βιοτικό επίπεδο, να εγγυάται την ασφάλεια του εφοδιασμού και να εξασφαλίζει λογικές τιμές κατά τη διάθεση στους καταναλωτές·  ότι, για να επιτευχθούν οι στόχοι αυτοί, είναι σημαντικό να μην αυξηθεί η διαφορά που υπάρχει μεταξύ της παραγωγής και της ζήτησης· ότι, για το σκοπό αυτό, πρέπει οι τιμές προσανατολιμσού να καθορισθούν, για την περίοδο εμπορίας 1984/85, σε λίγο κατώτερο επίπεδο από εκείνο της προηγούμενης περιόδου εμπορίας·  ότι οι τιμές προσανατολισμού πρέπει να καθορισθούν για κάθε τύπο επιτραπέζιου οίνου αντιπροσωπευτικού της κοινοτικής παραγωγής, έτσι όπως ορίζεται από τον κανονισμό (ΕΟΚ) αριθ. 340/79 (6),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1984/85, οι τιμές προσανατολισμού για τους επιτραπέζιους οίνους καθορίζονται ως εξής:  1.2 //   //   // Τύπος οίνου   // Τιμή προσανατολισμού   //   //   // R I  // 3,42 ECU/% vol/hl  // R II  // 3,42 ECU/% vol/hl  // R III  // 53,30 ECU/hl  // Α Ι  // 3,17 ECU/% vol/hl  // Α ΙΙ  // 71,02 ECU/hl  // Α ΙΙΙ  // 81,11 ECU/hl  //   //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Απριλίου 1984.  Για το Συμβούλιο  Ο Πρόεδρος  M. ROCARD  (1) ΕΕ αριθ. L 54 της 5. 3. 1979, σ. 1.  (2) Βλέπε σ. 77 της παρούσας Επίσημης Εφημερίδας.  (3) ΕΕ αριθ. C 62 της 5. 3. 1984, σ. 28.  (4) Γνώμη που διατυπώθηκε στις 15 Μαρτίου 1984 (δεν έχει ακόμη δημοσιευθεί στην Επίσημη Εφημερίδα).  (5) Γνώμη που διατυπώθηκε την 1η Μαρτίου 1984 (δεν έχει ακόμη δημοσιευθεί στην Επίσημη Εφημερίδα).  (6) ΕΕ αριθ. L 54 της 5. 3. 1979, σ. 60.